Çanakkale
Store norske leksikon,Geografi,Verdens geografi,Asia,Tyrkias geografi
Çanakkale er en by i Tyrkia, som ligger der sundet Dardanellene er på det smaleste, 235 kilometer sørvest for Istanbul. Byen har 186 116 innbyggere (2014).
Næringsliv og transport De viktigste næringsvirksomheter er fiske og fiskeindustri, samt turisme. Tidligere var byen kjent for sitt steintøy. Det går ferger mellom Çanakkale og byer på den andre siden av Dardanellene. Det går også ferge mellom Çanakkale og Tyrkias største øy, Gökçeada, samt øya Bozcaada. Det er flyplass i byen. Kultur og utdanning Utenfor Canakkale ligger ruinene etter oldtidsbyen Troja. Det er flere museer i byen, herunder Çanakkale-museet som ble åpnet i 1960. Her vises blant annet gjenstander fra Troja. Universitetet Çanakkale Onsekiz Mart, som ble etablert i 1992, har vel 38 000 studenter. Historikk Çanakkale, som har en strategisk beliggenhet, ble bombet av britene under første verdenskrig. Les mer i Store norske leksikon Tyrkias geografi Tyrkias historie